น้ำมันปิดร่วงแรง/ดาวโจนส์,ทองคำบวก
หุ้นดาวโจนส์ปิดบวก 99.13 จุด ด้านราคาน้ำมันร่วง 1.83 ดอลลาร์ กังวลเฟดเร่งขึ้นดอกเบี้ย ขณะที่ทองคำ บวก9.90 ดอลลาร์
25 ม.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,364.50 จุด เพิ่มขึ้น 99.13 จุด หรือ +0.29%, ดัชนี เอสแอนด์พี 500 ปิดที่ 4,410.13 จุด เพิ่มขึ้น 12.19 จุด หรือ +0.28% และดัชนี แนสแดค ปิดที่ 13,855.13 จุด เพิ่มขึ้น 86.21 จุด หรือ + 0.63%ดัชนีดาวโจนส์ตลาดหุ้นนิวยอร์กปิดบวกในวันที่ 24 ธ.ค. เนื่องจากนักลงทุนเข้าช้อนซื้อเก็งกำไรในช่วงท้ายตลาด หลังจากดัชนีดาวโจนส์ทรุดตัวลงกว่า 1,000 จุดในระหว่างวัน อันเป็นผลมาจากความกังวลที่ว่าธนาคารกลางสหรัฐ (เฟด) อาจปรับขึ้นอัตราดอกเบี้ยเร็วกว่าคาด รวมทั้งความวิตกเกี่ยวกับสถานการณ์ตึงเครียดในยูเครนสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ ลดลง 1.83 ดอลลาร์ ปิดที่ 83.31 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม ลดลง 1.62 ดอลลาร์ ปิดที่ 86.27 ดอลลาร์ต่อบาร์เรล ตลาดถูกกดดันจากการแข็งค่าของสกุลเงินดอลลาร์ รวมทั้งความกังวลที่ว่าธนาคารกลางสหรัฐ (เฟด) อาจจะปรับขึ้นอัตราดอกเบี้ยเร็วกว่าคาดราคาทองคำโคเม็กซ์งวดส่งมอบเดือนกุมภาพันธ์ เพิ่มขึ้น 9.90 ดอลลาร์ ปิดที่ 1,841.70 ดอลลาร์ต่อออนซ์